### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Ove Christiansen var forhindret i at deltage i udvalgets behandling af sagen.

Teknik og Miljø bemyndiges til at sælge en erhvervsgrund ved [adresse].

### Resumé

Teknik og Miljø bemyndiges til at sælge et byggefelt beliggende ved [adresse] på baggrund af det offentlige udbud, der er gennemført. Ved tilbudsfristens udløb indkom der ét tilbud.

 Teknik og Miljø vurderer, at tilbuddet fra JP/Politikens Hus opfylder tildelingskriterierne for udbuddet, som er en kombination af højeste pris samt kvaliteten i tilbudsgivers projekt.

### Indstilling

At 1)    der indgås betinget købsaftale med JP/Politikens Hus om køb af en del af ejendommen, matr.nr. 1d, Århus Bygrunde på de nedenfor beskrevne vilkår.

 At 2)    et eventuelt overskud fra salget, efter udgifter til byggemodning mv. samt eventuel refusion til køber som følge af geotekniske forhold, medfinansierer Aarhus Kommunes udgifter til [adresse] via nedskrivning af indtægtskravet fra salg af ejendomme til finansiering af Kulturhovedstad 2017.

 At 3)    Byrådet tiltræder de bevillingsmæssige konsekvenser, der fremgår af bilag 2, jf. afsnittet om konsekvenser for ressourcer.

### Sagens forløb

29-09-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-10-2016 Magistraten
Fremsendes til [adresse] med bemærkning, at Magistraten i mødet den 3. oktober 2016 anbefaler, at byrådet tiltræder Magistratsafdelingen for Teknik og Miljøs indstilling af den 21. september 2016.

 Louise Mathiasen tager forbehold med henvisning til at en risikovurdering ikke fremgår af indstillingen.

 Rådmand Grete Dahl tager forbehold med hensyn til p-pladser og fortidsminder. Der udarbejdes notat om omkostningsfordeling i forhold til fortidsminder.

 Rådmand Danny Kjær  gør opmærksom på behovet for dialog med udsatte-miljøerne.
 12-10-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 12. oktober 2016.

 Enhedslisten de Rød-Grønnes byrådsgruppe og Stig Bech fremsender spørgsmål pr. mail.
 07-11-2016 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Ove Christiansen var forhindret i at deltage i udvalgets behandling af sagen.
 23-11-2016 [adresse]
Beslutning ikke frigivet